Diari Oficial de la Generalitat Valenciana


Sumari del DOGV 6825, del 24-07-2012 (2012/7016)

Informació pública del projecte refós de reparcel·lació voluntària del sector PRIM Hierros Turia del pla general d'ordenació urbana.
------------------------------------------------------------------------------------------------------------------------------------

### Dades del document

Número de DOGV
:   6825

Data del DOGV
:   24-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7016


Data del document
:   04-07-2012

Organisme emissor
:   Hierros del Turia, SA

Tipus de document
:   Anunci

Descriptors 

:   * València
    * pla d'urbanisme
    * empresa privada

Informació pública del projecte refós de reparcel·lació voluntària del sector PRIM Hierros Turia del pla general d'ordenació urbana. [2012/7016]  
En desenvolupament i execució del programa d'actuació integrada de la unitat d'execució única del sector Hierros Turia, del pla de reforma interior de millora i PGOU de València, la mercantil Hierros Turia, SA, en la seua doble condició d'agent urbanitzador i propietari únic de l'àrea reparcel·lable, ha presentat el dia 23 de maig de 2012, en el Registre General d'Entrada de l'Ajuntament, el corresponent projecte de reparcel·lació voluntària.  
Els terrenys a reparcel·lar estan situats en el polígon industrial Vara de Quart, que dóna a l'avinguda de Tres Forques, en la línia límit del terme municipal de València i Xirivella, la qual cosa determina que una xicoteta porció, situada en l'extrem oest, queda situada dins del municipi de Xirivella.  
Atés que el projecte comporta una rectificació de la descripció i extensió superficial de la finca que consta en el Registre de la Propietat, de conformitat amb el que estableix l'article 179.3 de la Llei 16/2005, de 30 de desembre, de la Generalitat, Urbanística Valenciana i 422.3 del Reglament d'Ordenació i Gestió Territorial i Urbanística, se sotmet a informació pública per un termini d'un mes, comptat a partir del següent dia a la publicació d'aquest anunci en el Diari Oficial de la Comunitat Valenciana.  
Així mateix, el present anunci serveix de notificació, als efectes previstos en l'article 59.5 de la Llei 30/1992, de 26 novembre, respecte dels titulars de drets afectats per l'esmentat projecte de reparcel·lació (que siguen desconeguts, del qui s'ignore el lloc de la notificació o, intentada la notificació, no s'haguera pogut practicar).  
Dins del termini d'un mes,des de la publicació del present anunci en el Diari Oficial de la Comunitat Valenciana, els interessats podran comparèixer, de dilluns a divendres, de 09.00 a 14.00 hores en l'Ajuntament de València, Servici de Gestió Urbanística, siti al carrer d'Amadeu de Savoia, núm. 11, pati A, 2n pis, a fi de consultar la documentació integrant del projecte de reparcel·lació, així com obtindre, a costa seua, còpia total o parcial d'aquesta.   
Dins del dit termini podran presentar-se al·legacions per a la seua incorporació a les actuacions. També pot consultar-se el projecte en la pàgina web de l'Ajuntament de València ( i altres documents en tràmit).   
  
València, 4 de juliol de 2012.- El representant: Justo Ángel Oreja Guevara.